സ്റ്റയിലിഷ് വില്ലനായ ജോണ് ഹോനായി.. കൊച്ചി: മലയാള സിനിമയില് ആദ്യ സ്റ്റയിലിഷ് വില്ലന് കഥാപാത്രമായിരുന്നു ഇന് ഹരിഹര് നഗറിലെ ജോണ് ഹോനായി. മലയാളത്തിലെ വില്ലന് സങ്കല്പ്പങ്ങള്ക്ക് പുതിയ തലംനല്കാന് റിസബാവ അവതരിപ്പിച്ച കഥാപാത്രത്തിന് കഴിഞ്ഞു. സുന്ദരമായ മുഖവും സ്വര്ണ നിറത്തിലുള്ള കണ്ണടയും സ്യൂട്ടും ചുണ്ടിലെരിയുന്ന സിഗരറ്റുമായെത്തി റിസബാവയുടെ ജോണ് ഹോനായി മലയാള പ്രേക്ഷകരുടെ മനസ്സില് ഇടം നേടി. 1990 സിദ്ധീഖ് ലാല് കൂട്ടുകെട്ടിലൂടെ പിറവിയെടുത്ത ഇന് ഹരിഹര് നഗരിലെ വില്ല കഥാപാത്രമായ ജോണ് ഹോനായി ഏറെ ശ്രദ്ധിക്കപ്പെട്ടു. വില്ലന് കഥാപാത്രങ്ങളാണ് കൂടുതല് ലഭിച്ചതെങ്കിലും കിട്ടിയ അവസരങ്ങളില് കഴിവ് തെളിയിക്കാന് സാധിച്ചു. 1990 ല് തന്നെ പുറത്തിറങ്ങിയ ഷാജി കൈലാസിന്റെ ചിത്രമായ ഡോക്ടര് പശുപതിയില് നായകനായും അഭിനയിച്ചു. എന്നാല് അദ്ധേഹത്തിന്റെ ജീവിതത്തില് വഴിത്തിരിവായത് ഇന് ഹരിഹര് നഗരിലെ ജോണ് ഹോനായി തന്നെ. ഈ ചിത്രം പുറത്തിറങ്ങിയതിന് ശേഷമാണ് തുടരെ അവസരങ്ങള് അദ്ധേഹത്തെ തേടിയെത്തിയത്. വൃക്ക സംബന്ധമായ അസുഖങ്ങളെ തുടര്ന്ന് ഏറെ നാളായി ചികിത്സയിലായിരുന്നു അദ്ദേഹം. കഴിഞ്ഞ ദിവസങ്ങളില് വെന്റിലേറ്ററിന്റെ സഹായത്തോടെയായിരുന്നു ജീവന് നിലനിര്ത്തിയിരുന്നത്. രാവിലെ ആരോഗ്യനിലയില് നേരിയ പുരോഗതി ഉണ്ടായെങ്കിലും ഉച്ചയോടെ മോശമാകുകയായിരുന്നു. 1966 സെപ്തംബറില് കൊച്ചിയിലായിരുന്നു റിസബാവയുടെ ജനനം. നാടകങ്ങളിലൂടെയാണ് അദ്ദേഹം സിനിമയില് എത്തിയത്. പിന്നീട് സീരിയലുകളിലും സജീവമായി. 1984 ല് പുറത്തിറങ്ങിയ വിഷുപക്ഷിയാണ് ആദ്യ ചിത്രം. അനിയന് ബാവ ചേട്ടന് ബാവ, ചമ്ബക്കുളം തച്ചന്, നേരറിയാന് സിബിഐ, ഹലോ തുടങ്ങിയ നൂറിലേറെ ചിത്രങ്ങളിലാണ് അദ്ദേഹം അഭിനയിച്ചത്. സിനിമാ ഡബ്ബിംഗ് മേഖലയിലും പ്രവര്ത്തിച്ചിട്ടുണ്ട്.